**Hallituksen kokous**

**Aika** 16.3. 2022 klo 18.00

**Paikka** Kuusan koulu

**Paikalla:**  Malanja Mieskonen, puheenjohtaja

Anne Tamppinen, varapuheenjohtaja

Sihteeri, Satu Laitinen

Sami Yli-Karjanmaa, taloudenhoitaja

Elina Hämäläinen

Minna Myllylä

1. **Kokouksen avaus**

Puheenjohtaja avasi kokouksen 18.08.

1. **Laillisuuden ja päätösvaltaisuuden toteaminen**

Puheenjohtaja totesi kokouksen lailliseksi ja päätösvaltaiseksi.

1. **Asialistan hyväksyminen**

Asialista on kerätty whatsapp-keskustelun pohjalta ja todettiin, että edetään sen mukaan.

1. **Edellisen kokouksen pöytäkirjan hyväksyminen**

Sihteeri luki hallituksen kokouksen pöytäkirjan 4.11.2021. Se todettiin hyväksytyksi.

1. **Jäsenmäärän vahvistaminen ja jäsenrekisterin ylläpito**

Sihteeri on luonut tunnukset Minna Myllylälle, joka valittiin jäsenrekisterin ylläpitäjäksi hallituksen järjestäytymiskokouksessa. Sihteeri muokkasi yhdistyksen sivuilla olevaa jäseneksi ilmoittautumislomaketta niin, että siinä voi ilmoittautua joko kannattajajäseneksi tai varsinaiseksi jäseneksi. Kannattajajäseneksi voi ilmoittautua koulun ulkopuolinenkin ihminen tai yhteisö. Hän maksaa jäsenmaksua vähintään 10€ vuodessa. Hallitus hyväksyy kannatusjäsenet. Kannattavilla jäsenillä ja kunniajäsenillä on yhdistyksen kokouksissa puhe- ja läsnäolo-oikeus. Varsinaiset jäsenet saavat kokouksiin äänioikeuden. Jäsenmaksun vahvistaa vuosikokous ja se on tällä hetkellä 10€ vuodessa. Varsinaiselle jäsenelle jäsenmaksu on vapaaehtoinen.

1. **Varainhankinta**

Päätimme tukea tarvittaessa Kuusan koulun 3.-6-luokkien luokkaretkeä Seinäjoelle Duudson- aktiiviparkkiin. Varainhankintaa olisi ainakin Vappu-disco. Ajattelimme, että ilta voisi olla torstaina 28.4. klo 18.00. Oppilaskuntaa pyydetään mahdollisesti järjestelyihin mukaan (Mallu kysyy Lassilta).

Satu lupasi selvittää onko musiikin Teosto-maksuja mahdollista saada koulun “piikkiin”?

Toinen varainhankintatapahtuma olisi esim. Karkkienmyynti. Elina ja Minna M. selvittävät esim. Kakkutukku.fi sivuilta miten homma toimii ja Minna kyselee Lassilta tietoa luokkaretkestä: tarvitaanko sponsoria luokkaretkeen. Ellei tarvita, voimme tarvittaessa tukea jotain muuta toimintaa esim. 1.-2. luokkien luokkaretkeä.

1. **Palveluverkkoselvitys**

Palveluverkkoselvityksen kyläillat ovat moneen kertaan siirtyneet koronan takia. Kuusan koulun kyläilta on vihdoin tiistaina 26.4. Malanja mietti, pitäisi osallistua jo aikaisemmin olevaan kyläiltaan, jotta tiedettäisiin paremmin, miten asioita siellä käsitellään. Sami on luvannut esitellä kyläkouluihin liittyvää tutkimusta. Kyläseuralta toivottaisiin myös puhujaa. Vanhemmille yritetään mainostaa kyläiltaa Kuusan kylän Facebook-sivuilla ja yhdistyksen kirjeessä, joka välitetään Wilman kautta.

1. **Kävelytie Suolahteen päin / hidastetöyssy koulutielle**

Pohdimme eteneekö kävelytie Suolahteen päin? Mietimme, onko mahdollista jopa yksityisesti tehdä jonkinlaista kävelytie Suolahteen päin? Toinen mietintään laitettu asia on hidastetöyssyn saaminen koulun kohdalle. Olisiko mahdollista tehdä Ely-keskukseen aloite vanhempainyhdistyksen nimissä (Elina tutkii). Pohdittiin myös adressin keräämistä kävelytien puolesta.

1. **Kutosten palkitseminen**

Päätimme jatkaa edellisten vuosien linjaa kuudesluokkalaisten oppilaiden muistamisessa: ostetaan 5 euron lahjakortit kaikille 6. luokkalaisille Kuusan koskikahvilaan. Mallu hoitaa asiaa kouluun päin ja käy myös ostamassa lahjakortit.

1. **Ulkoliikuntapuiston toteuttaminen**

Päätimme jatkaa ulkoliikuntapuiston tekemistä heti kun keli sen sallii. Alustavasti suunnittelimme talkoot la-su 14.-15.5. ja toinen kerta viimeistelyineen la-su 21.-22.5. Mainostamme talkoita myös vanhemmille lähtevässä kirjeessä.

1. **Muut asiat**

11.1. Minna M. kysyy onko Onneli ja Anneli-näytelmään mahdollista saada Kuusan koululaisille ilmainen esityskerta Kanavateatteriin?

11.2. Hallituksen muutostietojen päivitys YTJ-rekisteriin ja vanhempainliittoon. Sihteeri oli yrittänyt muuttaa YTJ-rekisteriin Anne Tamppista varapuheenjohtajaksi, sen voi hoitaa nimenkirjoitusoikeuksien takia vain puheenjohtaja. Sihteeri laittaa linkin, josta puheenjohtaja voi asian hoitaa kuntoon. Sihteeri päivittää Vanhempainliittoon oikeat henkilöt ja yhteystiedot.

1. **Kokouksen päättäminen**

Puheenjohtaja päätti kokouksen 19.28.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Malanja Mieskonen, puheenjohtaja** **Satu Laitinen, sihteeri**